
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinski načelnik
KLASA: 024-04/25-01/33
URBROJ: 2196-23-02-25-4
Stari Jankovci, 11. prosinca 2025. 

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08., 61/11, 4/18. i 112/19.) te članka 46. Statuta Općine Stari Jankovci („Službeni vjesnik“ Vukovarsko-srijemske županije 4/21. i 17/22.), na prijedlog pročelnika Jedinstvenog upravnog odjela Općine Stari Jankovci, općinski načelnik Općine Stari Jankovci, utvrđuje
 PLAN PRIJMA U SLUŽBU U JEDINSTVENI UPRAVNI ODJEL 
OPĆINE STARI JANKOVCI ZA 2026. GODINU
Članak 1.


Ovim Planom prijma u Jedinstveni upravni odjel Općine Stari Jankovci za 2026. godinu (u daljnjem tekstu: Plan) utvrđuje se plan prijma službenika i namještenika  u službu tijekom 2026. godine.

Članak 2.

Slobodna radna mjesta popunjavaju se putem javnog natječaja u skladu s ovim Planom prijma, Pravilnikom o unutarnjem redu Jedinstvenog upravnog odjela (Službeni vjesnik Vukovarsko –srijemske županije, broj ON 4/25.)i financijskim sredstvima osiguranim Proračunom Općine Stari Jankovci za 2026. godinu.
Članak 3.

Utvrđuje se stvarno stanje popunjenosti radnih mjesta na neodređeno vrijeme na dan 12. prosinca  2025. godine, te se planira potreban broj službenika i namještenika za prijam u službu na neodređeno vrijeme u 2026. godini te potreban broj vježbenika za 2026. godinu prema Tablici u privitku koja čini sastani dio ovog Plana Prijma.
Članak 4. 


Ovim Planom utvrđuje se i nedostatak pripadnika srpske nacionalne manjine za cjelokupnu popunjenost radnih mjesta u Jedinstvenom upravnom odjelu Općine Stari Jankovci prema Ustavnom zakonu o pravima nacionalnih manjina.
Članak 5.

Ovaj Plan stupa na snagu osmi dan od dana objave, a objaviti će se u „Službenom vjesniku“ Općine Stari Jankovci te web stranici Općine Stari Jankovci www.o-jankovci.hr.
Općinski načelnik
Dragan Sudarević, ing.el.

